{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o redovitim izvješćima i sadržaju obavijesti o jediničnim iznosima mirovina i zajamčenim isplatama mirovinskog osiguravajućeg društva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MELITA MARKOVINOVIĆ","Na temelju članka 102. stavka 3. i članka 106. stavka 6. Zakona o mirovinskim osiguravajućim društvima (»Narodne novine« broj 22/14, 29/18,  115/18 i 156/23) Hrvatska agencija za nadzor financijskih usluga na sjednici Upravnog vijeća održanoj XX.XX.2024. donosi,\nČlanak 2.","Predlaže se brisati u članku 2. stavku 1. točki 1. riječi: \"o sazivu Glavne skupštine, dostavljanjem prethodne obavijesti o namjeri donošenja odluke o sazivanju Glavne skupštine \nnajkasnije 3 dana prije donošenja odluke o sazivanju Glavne skupštine\".\nObrazloženje: sukladno članku  277. stavku 7. i 9. Zakona o trgovačkim društvima propisani su uvjeti o sazivanju skupštine u slučajevima kada su poznati ili zastupljeni svi dioničari što u praksi može značiti da jedini dioničar može održati skupštinu unutar jednog dana (osobito za društva kojima se ne trguje na burzi). U takvim okolnostima ne bi se moglo izvještavati o namjeri već samo o donošenju odluke o sazivanju skupstine te potom o odlukama donesenim na skupštini.","Nije prihvaćen","Osim usklađenja sektorskih propisa, smisao i svrha uvođenja ove odredbe je da Hrvatska agencija za nadzor financijskih usluga (dalje: HANFA), između ostalog, i u situaciji koja je opisana, ima pravovremeno saznanja o namjeri održavanja Glavne skupštine, te kao nadzorno tijelo od čijeg interesa i/ili interesa korisnika usluga mogu biti odluke koje se planiraju donijeti, u cilju provođenja prudencijalnog nadzora i nadzora koji se temelji na principu koji je prospektivan, ima mogućnost i odgovarajuće vrijeme za poduzimanje potrebnih aktivnosti (npr. prije donošenja odluke o isplati dividende). \n\nU skladu sa člankom 138. stavkom 5. točkom 5. Zakona o mirovinskim osiguravajućim društvima (dalje: Zakon) imatelji kvalificiranog udjela jesu subjekti nadzora HANFA-e te su kao takvi dužni i moraju biti upoznati sa obvezama koje su za njih propisane odredbama Zakona i podzakonskih akata. Dodatno, Uprava Društva je dužna upoznati vlasnike sa njihovim propisanim obvezama."]